BEITIALARRANGOITIA LIZARRALDE (EH Bildu, 2013-03-01):
Mila esker.
Hain txikia izan da erantzuna ez dudala esaldia hitzez hitz aurkitu, baina ez dakit hitz justuetan, baino antzeko zerbait izan zen transkribapenekoa.
Dena den, garrantzitsuena uste dut ez direla erabiltzen diren termino zehatzak, baizik eta gai honek daukan garrantzia eta daukan larritasuna ikusita zer egiten dugun.
Eta ez naiz ni izango, esango duena prozedura berezi bat jartzen baldin bada era horretako kasuetarako gaizki ari garenik. Esango nuke egoera bereziek eskatzen dituztela pauso bereziak.
Hemen gai hau aztertu genuenean, gainera, etxe kaleratzeen kontua orduan ere esan nuen. Seguruena indar guztiak gainera jarri behar ditugu beste zerbaitetan eta da etxe kaleratze horiek galarazten. Egia da kasu asko gertatu dira, gertatuko dira eta horiei ere neurriak jarri behar zaizkie, baino hori baino erantzun handiagoa espero nuen.
Nik orduan esan nuen hemen onartzen ari ziren neurriak oso azalekoak iruditzen zitzaizkidala eta galdera honekin praktikan benetan zertan ari ginen jakin nahi nuen. Alegia, ea kalean geratzen diren guztiei eskaintzen ari garen etxe bat, ea aukerarik badaukagun eta aukerarik ez badaukagu Eusko Jaurlaritzak nahikoak ez dauzkalako, beste bitarteko batzuk erabiltzen ari ote garen.
Esan, banketxeek dituztenak, hutsik dauden etxeak. Azken batean, benetako erantzun bat ematen ari ote garen eta erantzuna gainera norberaren herrian edo norberaren herri inguruan eta ez etxea galtzeari erantsi gainera tokiz aldatu behar izatea bizitoki bat izateko.
Hori zen azken batean nahi nuena. Ez dakit gaur lortuko dudan erantzun hori. Jarraituko dut bestela beste nonbaitetik iruditzen zaidalako garrantzitsuena hori dela. Batetik, galaraztea kalean geratzea jendea; eta bestetik galarazi ez dugun kasuetan eta horregatik uste dut hartu ziren neurriak eskasak eta epelak direla, baina galarazi ezin den kasuetan benetako erantzun bat ematea.
Askotan esan dugu jende asko da, gehiegi hau pairatzen ari dena. Ikusten ari gara gaur irakurri dut Estatuan ere beste puntu batean, beste pertsona batek bere buruaz beste egin duela etxea galdu duelako. Benetan oso larria den egoera batetaz ari gara, oso ondorio larriak etxea galtzeaz aparteko ondorioak ere badituen errealitate batetaz ari gara, eta hemen onartu ziren neurrien epeltasunarekin ez nuke nahi pentsatu, gure taldeak ez luke nahi eta horretan ahaleginduko gara, esatea ari garela eskaintzen etxebizitzak etxe horiek galdu dituztenei alokairu sozialaren bitartez, baino izatea gero praktikan aldamenean inoiz ez aurkitzea benetan etxe horietara iritzi den norbait eta izatea, esaldi bat, aukera bat, baina gero praktikan, errealitatean ez dagoena inora.
Bitartekaritzarekin gertatzen den bezala askotan, bai badago mediazio bat, baino gero mediazio horiek zein fruitu ematen dituen da garrantzitsuena. Neurria noski inportantea dela jartzea, baina gero neurri horrek ez baditu emaitzak ematen akaso neurria ez da egokia.
Beraz, esaldi horren azpian dagoena, finantza erakundeak presionatzen ari diren, benetan ari garen eskaintzen etxeak edo ez garen ari. Benetan nik hor nahi nuen indarra eta eskertuko nuke erantzun zehatzagoa, eta gaur ez badut lortzen, jarraituko dut eskatzen.
Mila esker.